**Doložka zlučiteľnosti**

**návrhu nariadenia vlády s právom Európskej únie**

**1. Navrhovateľ nariadenia vlády:**

Ministerstvo pôdohospodárstva a rozvoja vidieka Slovenskej republiky

**2. Názov návrhu nariadenia vlády:**

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov

**3. Predmet návrhu nariadenia vlády je upravený v** **práve Európskej únie:**

a) primárnom práve

čl. 4 ods. 2 písm. d) a čl. 38 až 44 Zmluvy o fungovaní Európskej únie (Ú. v. EÚ C 202, 7.6. 2016),

b) sekundárnom práve

Vykonávacia smernica Komisie (EÚ) 2024/3010 z 29. novembra 2024, ktorou sa menia smernice Rady 2002/55/ES a 2002/57/ES a smernica Komisie 93/61/EHS, pokiaľ ide o zoznam škodcov rastlín na osive a inom rastlinnom množiteľskom materiáli (Ú. v. EÚ L, 2024/3010, 4. 12. 2024),

Gestor: Ministerstvo pôdohospodárstva a rozvoja vidieka Slovenskej republiky

c) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

Vykonávacia smernica (EÚ) 2024/3010 ustanovuje lehotu na prevzatie do 31. mája 2025.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

V oblasti, ktorú upravuje tento návrh nariadenia vlády, nebolo začaté proti Slovenskej republike žiadne z uvedených konaní.

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

Prebratie vykonávacej smernice (EÚ) 2024/3010 sa navrhuje vo vzťahu k jej čl. 2 a prílohe bodu 2 na základe predloženého návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov. Vo vzťahu k čl. 1 a 3 a prílohe bodov 1 a 3 vykonávacej smernice (EÚ) 2024/3010 sa prebratie navrhuje na základe ďalších dvoch návrhov nariadení vlády, a to návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení neskorších predpisov a návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 54/2007 Z. z., ktorým sa ustanovujú požiadavky na uvádzanie sadiva a sadeníc zelenín na trh v znení neskorších predpisov, ktoré sú v legislatívnom procese.

**5**. **Návrh nariadenia vlády je zlučiteľný s právom Európskej únie**:

úplne